Društvo upokojencev Semič

Občni zbor
2026-03-02 15:00 - 17:00 (Europe/Ljubljana) | KC Semič
V ponedeljek 2. marca 2026 ob 15h bo v KC Semič občni zbor Društva upokojencev Semič.

Ples premaga stres
2026-02-26 17:00 - 19:00
Vabljeni na sproščeno in energično delavnico Ples premaga stres, ki bo potekala v četrtek, 26. februarja, ob 17. uri v Gasilskem domu Semič v okviru dogodka Hojte k nam po znanje.
Delavnica line dance-a (ples v vrstah) je namenjena vsem, ki si želite gibanja, dobre volje in aktivnega odmika od vsakodnevnega stresa. Spoznali boste priljubljeno obliko plesa, ki združuje rekreacijo, druženje in miselno vadbo. Z vami bo mentorica Marija Šterk.
Ples v vrstah je odlična izbira, saj ne potrebujete plesnega partnerja, hkrati pa z učenjem novih korakov krepite koordinacijo in spomin. Ritmična glasba, enostavni koraki in pozitivno vzdušje poskrbijo, da stres hitro izgine, energija pa se poveča.
Delavnica je primerna za začetnike in vse, ki si želite prijetnega gibanja v dobri družbi. Pridružite se in dovolite, da ples premaga stres!
Hojte k nam po znanje!
Prijavite se do 22. 2. 2026 tukaj: https://prijave.snipi.si/Jy5ujhRNQ4

Občni zbor DU Semič
2026-03-02 15:00 - 16:30 | KC Semič
Občni zbor DU Semič bo v ponedeljek 2. marca ob 15 uri v KC Semič. Sledi pogostitev v avli KC.

Brezplačno usposabljanje starejših voznikov
2026-01-27 09:30 - 12:00 | KC Semič
Spoštovani,
vabljeni na brezplačno usposabljanje starejših voznikov, ki ga organizira Javna Agencija RS za varnost prometa, v sodelovanju z ZIK Črnomelj in KC Semič ter ostalimi partnerji, v torek, 27. januarja 2026, ob 9.30 v Kulturnem centru Semič.
Na usposabljanju boste obnovili pravila varne vožnje po avtocesti in hitri cesti ter krožiščih, spoznali lokalno prometno problematiko in se seznanili z najpogostejšimi napakami in tveganji med vožnjo.
Predstavljeni bodo tudi zdravstveni vidiki za varnejšo sodelovanje v prometu in temeljni postopki oživljanja.
Vsak udeleženec usposabljanja prejme tudi praktično darilo.
Prijava na janja.jankovic@zik-crnomelj.si ali 040 879 039 ali z e-prijavnico TUKAJ.
Vljudno vabljeni!

Razstava iz "kufra" v KC Semič
2025-11-14 10:00 - 2025-11-16 13:00 | KC Semič
V četrtek, 13. 11. so člani UO našega društva postavljali razstavo v KC Semič. Razstava spominov iz “kufra” in sten bo odprta do nedelje, 16. nov. do 13. ure. Vabljeni na ogled. Lp. Irena Mali

Turnir v balinanju
2025-10-16 08:00 - 12:00
VABILO
Vamimo vas na turnir v balinanju, ki bo v sklopu praznovanja občinskega praznika v četrtek 16. 10. 2025 z začetkom ob 8.00 uri na balinišču v Semiču.
Organizacijski odbor DU Semič

Festival za tretje življenjsko obdobje
2025-09-30 - 2025-10-02
Pozdravljeni,
vabim vas na Festival za tretje življenjsko obdobje, ki poteka od 30. sep. do 2. oktobra.
Drugega oktobra ob 14.40 nastopamo na ODPRTEM ODRU tudi:
– Ljudske pevke Šokice,
– Sonja Albina Štraus,
– Mešani pevski zbor DU Semič,
– Country plesna skupina Vrtičkarji DU Semič in
– Pevska skupina semiških Klobukarjev.
Irena Mali
predsednica DU Semič

Pohod
2025-09-16 09:00 - 12:00
Društvo upokojencev Semič vas v torek, 16. septembra 2025, vabi na pohod, organiziran v sklopu pohodov »SPOZNAVAJMO DOLENJSKO IN BELO KRAJINO«.

Zbrali se bomo ob 9. uri pred Kulturnim centrom Semič – Prosvetna ulica 4 – v Semiču.
Parkiranje z osebnimi vozili bo mogoče na parkirišču Kulturnega centra.
Avtobusi bodo pohodnike odložili pred KC in parkirali na parkirišču pred Restavracijo GP Cona, Obrtna cona 2 v Semiču (oddaljenost 1,4 km od KC).
Pohod bo, v vsakem vremenu, trajal 2-3 ure in ne bo preveč zahteven.
Trasa pohoda: KC Semič, jama Malikovec, Vodenica, Vinji Vrh, izvir Krupe, kužno znamenje, Cuza – Večerni hrib, KC Semič.
Priporočamo primerno obutev ter pohodne palice.
Malica iz nahrbtnika.
Pohod je na lastno odgovornost!
Pohod bo organiziran z vodiči Planinskega društva Semič,
vodil bo Jože Žugelj – predsednik PD Semič.
Kontaktna oseba: 051 213 660 Mali Irena
Lepo vabljeni!
Semič, 30. avg. 2025 predsednica DU Semič
Irena Mali

Izlet v Mozirje
2025-08-31 06:00 - 20:00
VABILO NA IZLET
Drage upokojenke in upokojenci, gremo na štruklje v Mozirje!
Vabimo vas, da se nam pridružite na festivalu ŠTRUKLJIFEST 2025, ki se bo odvijal
dne 31. avgusta 2025 v Mozirju.
Na dogodku se bodo predstavile številne glasbene in folklorne skupine, pevci, harmonika , kuhajo se štruklji najrazličnejših okusov, ki jih bomo tudi pokusili ter se zabavali ob dobri muziki.
Odhod izpred GD Semič je ob 6. uri. Po kratkem vmesnem postanku za kavico se ob 9. uri prepustimo lokalnemu vodiču, odpeljal nas bo na ogled kmetije Jerše. Degustirali bomo
izdelke, narejene iz mleka senene prireje. (Zadnji del poti do kmetije bomo 10 do 15 minut pešačili po asfaltni, ravni, vendar ožji cesti, zato ne pozabite na palice, če jih potrebujete.)
V Mozirju bomo obiskali delavnico steklarstva Tamše, kjer nastajajo čudovite kreacije iz
stekla, zanimive za gospode in dame.
Po ogledih se bomo prepustili utripu festivala, postregli nam bodo toplo malico
(pečeno ribo s krompirjevo solato ali golaž ter seveda štrukelj).
Cena izleta je 55 EURO (prevoz, degustacija , topla malica).
Prijave (s plačilom) sprejemamo v sredo, 30. julija in v sredo, 6. avgusta od 9. do 10. ure v prostoru društva.
Izlet pripravila Tatjana Kašpar
DU Semič

Srečanje Pokrajinske zveze upokojencev Dolenjske in Bele krajine
2025-08-09 08:30 - 16:30 | Sv. Miklavž na Gorjancih
Spoštovane upokojenke in upokojenci,
vabimo vas na 21. srečanje Pokrajinske zveze upokojencev Dolenjske in Bele krajine,
ki bo v soboto, 9. avgusta 2025 od 9.30 ure dalje pri Sv. Miklavžu na Gorjancih.
Potek dogajanja:

Ob 9.30 uri začetek srečanja z nastopom folklorne skupine DU Vinica
od 10.00 do 11.45 ure kulturni program,
od 12.00 do 12.45 ure malica,
kasneje druženje s plesom, za kar bo poskrbel ansambel,
ob 13.oo uri se lahko posamezniki udeležijo maše v cerkvi Sv. Miklavža,
ob 16.30 uri zaključek srečanja.

Na prireditvi bodo podelili zahvale in predali pokale 49. športnih iger PZDU DKB za leto 2025 in pokal ZDUS za že četrto leto zapored osvojeno prvo mesto na državnih športnih igrah.
V drugem delu programa nas bo zabaval ansambel iz Bele krajine, organiziran pa bo tudi bogat srečelov. (Naše društvo je za srečelov prispevalo 40 daril.)
Cena hrane:

Golaž, kruh, 0,5l vode…. 12€
Mešano meso na žaru, ajvar, čebula, kruh in 0,5l vode…. 14€
Mesna rulada s prebrancem, kruh, 0,5l vode…. 15€

Kdor si bo zaželel jabolčni zavitek, ga bo lahko kupil za 2€ na prizorišču.

Kako si zagotoviti hrano:
Samo v sredo, 30. julija lahko od 9. do 10. ure, v prostoru društva, prijavite svojo prisotnost na prireditvi. Ob prijavi je potrebno plačati izbrano malico. Po plačilu boste prejeli bone v različnih barvah.
Predlagamo, da prevoze združite z osebnimi vozili (parkirišča bodo zagotovljena). DU Semič prevoz z avtobusom ne organizira.
Želimo si, da se prireditve udeležite v čim večjem številu, da bo naše druženje ostalo v prijetnem spominu tudi kot vzpon nekaterih na »Dolenjski Triglav«, od koder je lep razgled po Dolenjski.
Veselimo se srečanja z vami!

Irena Mali
predsednica DU Semič

Vabljeni na poletni večer BARVITIH ZRELIH LET v Semiču
2025-07-18 20:00 - 21:00
V parku poleg Kulturnega centra.
Zbrali smo se, da skupaj počastimo eno izmed najlepših obdobij življenja – BARVITA ZRELA LETA.
To niso zgolj leta, ki jih beležijo koledarji. To so časi, polni globine, modrosti in odtenkov, ki jih rišejo življenjske izkušnje. To so leta, ko ne iščejo več potrditve zunaj sebe – ker jo že nosijo v srcu.
Zrela leta niso bleda – so barvita kot jesen v svojem najsijajnejšem razcvetu. 🌿🍁
Dogodek, ki ga z ljubeznijo in predanostjo pripravlja Društva upokojencev Semič v sodelovanju s KC.
Prireditev bo prepletena z navdihujočimi mislimi, citati in pregovori, ki slavijo lepoto in bogastvo zrelih let. Predstavil se bo Pevski zbor DU, ljudske pevke Šokice, Klobukarji – člani vinogradniškega društva, s smehom bodo večer popestrile članice Šole zdravja in s country plesom Vrtičkarji DU Semič.
Vsem nastopajočim, ki bodo soustvarili ta čudovit večer se v naprej zahvaljujem! 💛
predsednica Društva upokojencev
Irena Mali

Izlet z avtobusom
2025-05-22
Izlet v Doživljajski park VULKANIJA, oljarna Dajč, …

93. meddruštveni pohod - Šentjernej
2025-04-15 08:00 - 11:00

Čistilna akcija
2025-04-09 10:00 - 12:00
Zbor pred DU Semič. Vsak dobi rokavice in vrečo za smeti.
Čistilne akcije se prosim udeležite v čim večjem številu
Lep in prijeten dan vam želi
Irena Mali
Predsednica DU Semič

Odprtje slikarske razstave
2025-03-25 18:00 | Prosvetna ulica 4, Prosvetna ulica 4, Semič, 8333, Slovenia
25. 3. 2025 ob 18h bo odprtje slikarske razstave Saša Pavloviča v KC Semič

ŠIU šah, DU Črnomelj
2025-03-14 08:00 - 17:00
Turnir ekip v šahu bo v Črnomlju pri Štajdoharju, Kanižarica 41G.

Občni zbor DU Semič
2025-03-03 15:00 - 17:00 | Prosvetna ulica 4, Prosvetna ulica 4, Semič, 8333, Slovenia
OBČNI ZBOR društva bo 3. 3. 2025 ob 15,00 uri v Kulturnem centru Semič. Prijave niso potrebne.
Po Občnem zboru sledi druženje ob cateringu (obloženi kruhki, narezki) v avli KC.

Balinanje - zimska liga
2025-02-17 10:00 - 12:00
17.2. začnemo zimsko ligo v balinanju, ki bo trajala do 2.4.
Sodeluje 6 ekip iz Semiča in 2 ekipi iz Črnomlja.
Tekmuje se v Semiču, sistem tekmovanja je dvokrožni.
Prva tekma je ob 10h, druga ob 11h.

Zimske počitnice v Delfinu v Izoli
2025-02-10 - 2025-02-17
Prevoz z avtobusom je brezplačen. Za več informacij kliknite spodaj.
HOTEL DELFIN brezplačni prevoz
Prijave sprejema Irena Mali na tel. 051 213 660.

Zdravilo za vse bolezni
2025-01-26 15:00 - 16:30 | KC Semič
“Zdravilo” za vse bolezni je na dosegu že 30 let, predavanje Jožeta Medleta – KC Semič

Pikado belokranjska zimska liga – koledar tekem
2025-01-22 16:00 - 19:00
6. kolo 22. 01. 2025 Črnomelj
7. kolo 29.01.2025 Semič
8. kolo 05.02.2025 Metlika
9. kolo 12.02.2025 Črnomelj
10. kolo 19.02.2025 Semič
11. kolo 26.02.2025 Metlika
12. kolo 05.03.2025 Črnomelj
13. kolo 12.03.2025 Semič
14. kolo 19.03.2025 Metlika
15. kolo 26.03.2025 Črnomelj

Rokodelke - spoznavanje tehniko vezenja "rešilje"
2025-01-21 17:00 - 19:00 | Semič, Vajdova ulica 8, Vajdova ulica 8, Semič, 8333, Slovenia
V torek, 21. jan. ob 17. uri bomo v društvu spoznavale tehniko vezenja rešilje. Vabljeni, da se nam pridružite!

Občinska liga v Štrbunku
2025-01-21 14:15 - 16:30
Občinska liga v Štrbunku bo od 21.01.2025 do vključno 25.03.2025 vsak torek ob 14:15 v DU Semič.

Pohod
2025-01-21 09:00 - 11:30
V torek 21. 1. 2025 bo pohod »Spoznajmo Dolenjsko«. Zbirno mesto bo ob 9,00 uri pod nadstrešnico pred trgovino Špar v Brusnicah.

Pikado zimska belokranjska liga
2025-01-15 16:00 - 18:00
5. kolo zimske belokranjske lige v pikadu bo v Metliki ob 16h.
Želimo vam mirno roko in oster pogled!

Pikado zimska belokranjska liga
2025-01-08 16:00 - 18:00 | Semič, Vajdova ulica 8, Vajdova ulica 8, Semič, 8333, Slovenia
4. kolo zimske belokranjske lige v pikadu bo v prostoru Društva upokojencev Semič.
Tekmovanje se prične ob 16h.
Želimo vam mirno roko in oster pogled!

Novo leto
2025-01-01

Novoletna večerja
2024-12-19 17:00 - 22:00
Novoletna večerja bo v četrtek 19. decembra v Gostilni Pezdirc od 17h dalje.

Uradne ure
2024-12-18 09:00 - 10:00
Vsako sredo od 9h do 10h razen ob praznikih.

Izlet v Ljubljano
2024-12-17
Odhod vlaka iz Semiča je ob 6:32, vračamo pa se z vlakom ob 17:20.
